Legal Document

Category: 31

Text:
4. ΑΠΟΦΑΣΙΣ ΥΠΟΥΡΓΟΥ ΕΜΠΟΡ. ΝΑΥΤΙΛΙΑΣ Αριθ. 7430/2094 της 22/31 Ιαν. 1969 (ΦΕΚ Β΄ 65) Περί συστάσεως Λιμενικών Σταθμών. Έχοντες υπ’ όψιν: 1.Το άρθρ. 4 παρ. 2 του από 27.5.1927 Ν.Δ/τος «περί Διοικήσεως του Εμπορικού Ναυτικού (ΦΕΚ 104 Α΄). 2.Το άρθρ. 4 του Νόμ. 1952/1944 «περί τροποποιήσεως των περί προσόντων προαγωγής Λιμενικών Αξιωματικών και Υπαξιωματικών ισχυουσών διατάξεων και προσθήκης συναφών τοιούτων» (ΦΕΚ 240 Α΄) κυρωθέντος δια της υπ’ αριθ. 168/1946 ΠΥΣ (ΦΕΚ 117 Α΄). 3.Το υπ’ αριθ. 270401/16.12.68 έγγραφον Υπουργείου Οικονομικών αποφασίζομεν: Συνιστώμεν Λιμενικούς Σταθμούς εις τους λιμένας α)Κυλλήνης Ηλείας, β)Ιεράπετρας Κρήτης, γ)Νέων Μουδανιών Χαλκιδικής και δ)Κέας Κυκλάδων, ων η δικαιοδοσία και αι αρμοδιότητες καθορίζονται δια των υπ’ αριθ. 9333/489/8.4.1946 (ΦΕΚ 66 Β΄) και 46418/5336/24.7.1950 (ΦΕΚ 128 Β΄) αποφάσεων Υ.Ε.Ν. και του άρθρ. 1 του εγκριθέντος δια του υπ’ αριθ. 400/3.6.61 Β.Δ/τος Κανονισμού «περί αρμοδίων Αρχών δι’ έκδοσιν, εξόφλησιν και αντικατάστασιν ναυτολογίων κλπ.». Το Β.Δ. 400/1961 παρατίθεται εν τόμ. 19Γ σελ. 713. Ο Λιμενικός Σταθμός Κυλλήνης καταργήθηκε από την παρ. 2 άρθρ 1 Π.Δ. 11/13-22 Ιαν. 1986 (ΦΕΚ Α΄ 5) (ανωτ. σελ. 82,06) Από της ενάρξεως λειτουργίας των ως άνω συνιστωμένων Λιμενικών Σταθμών αναστέλλεται η λειτουργία των εις τους εν λόγω λιμένας υφισταμένων Υπαλλήλων Λιμένος. Δημοσιευθήτω δια της Εφημερίδος της Κυβερνήσεως και κοινοποιηθήτω δεόντως προς εκτέλεσιν. Σελ. 86,002 Τεύχος 1369 Σελ. 4 20.Β.γ.4 Λιμενικοί Σταθμοί